….. (napirend)

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**
2. **a veszélyhelyzet kihirdetéséről szóló 478/2020. (XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**
3. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján**
4. **2020. december**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

**dr. Silye Tamás**

**jegyzői igazgató**

Egyeztetve: …………………………………….

**dr. Varga Előd Bendegúz**

**alpolgármester**

Látta: ……………………………………..

**dr. Szalai Tibor**

**jegyző**

Nyílt anyag!

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
39/2020.(II.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat részt vesz az Európai Unió Oktatási, Audiovizuális, és Kulturális Végrehajtó Ügynökségének *Európa a Polgárokért Program: Városhálózatok* pályázatán.

**Felelős:** polgármester

**Határidő:** azonnal

(21 képviselő van jelen, 21 igen, egyhangú)

**A határozat végrehajtását végzi:** Alpolgármester

**Végrehajtás:** A 2020. évben a SARS-CoV-2 koronavírus világjárvánnyá minősítésére tekintettel az uniós pályázatokon való részvételi határidők is folyamatosan módosításra, változtatásra kerülnek. A pályázaton való részvétel miatt a határidő módosítása szükséges.

**Kérjük a határozat végrehajtási határidejének meghosszabbítását 2021. június 30. napjáig.**

**Budapest Főváros II. ker. Önkormányzat  
43/2020.(II.27.) képviselő-testületi határozata**

Budapest Főváros II. Kerületi Önkormányzat Képviselő-testülete a jelen határozat mellékletét képező URBforDAN projekt keretében elkészített Kezelési Terv megvalósításához elvi hozzájárulását adja, és egyben felhatalmazza a polgármestert a szükséges megállapodás aláírására.

Felelős: Polgármester

Határidő: 2020. április 30.

(21 képviselő van jelen, 21 igen, egyhangú)

**A határozat végrehajtását végzi:** Környezetvédelmi Osztály vezetője

**Végrehajtás:**

A határozatnak megfelelően a Képviselő-testület felhatalmazása alapján az együttműködési megállapodás megköttetett, mely Polgármester úr aláírásával ellátva 2020. július 10. napján a Budapest Főváros Önkormányzat részére megküldésre került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
156/2020.(VI.25.) képviselő-testületi határozata**

A Képviselő-testület úgy dönt, hogy elfogadja a Budapest Főváros II. Kerületi Önkormányzat Kerületfejlesztési Bizottsága 9/2019.(XII.17.) határozatában foglalt javaslatát, mely szerint Budapest Főváros II. Kerületének Építési Szabályzatáról szóló önkormányzati rendelet módosításakor, a legközelebbi felülvizsgálat keretében kerüljön kidolgozásra *„… a II. kerület Orom u., valamint Szirom u. és Kárpát u. beépítésre szánt terület beépítésre váró telkeinek megközelítése …”* -naklehetőségei.

**Felelős:** Polgármester

**Határidő:** 2020. november 30.

(21 képviselő van jelen, 21 igen, egyhangú)

**A 156. számú határozat végrehajtását végzi**: Főépítész

**Végrehajtás:**

A Képviselő-testület 155/2020.(VI.25.) számú határozatában döntött Budapest Főváros II. kerületének Építési Szabályzatáról szóló 28/2019.(XI.27.) önkormányzati rendeletnek és mellékleteinek (a továbbiakban: KÉSZ) a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.08.) Korm. rendelet (a továbbiakban: TRK) 32.§ (1) bekezdés a) pontja szerinti, teljes eljárásban történő felülvizsgálatáról.

A TRK szerinti előzetes tájékoztatási szakasza a további változtatási szándékok összegyűjtése céljából és a KfB 31/2020-(X.29.) határozat-számú döntésével lezárult.

Az összegyűjtött változtatási szándékokat is figyelembe véve, ajánlattételi felhívás 2020. november 24-én három pályázó részére megküldésre került a XXIV/1-127/2020. (Albrecht Ute; BFVT Kft.), XXIV/1-128/2020. (Liszkay Krisztina; Urban-Lis Stúdió Kft.) és a XXIV/1-129/2020. (Vojnits Csaba Ferenc; Urbanitas Tervező és Tanácsadó Kft.) iktatószámokon.

A Bírálóbizottság 2020. december 03-án hozott javaslata szerint, a beérkezett pályázatok elbírálása során a XXIV/1‑135/2020. (Liszkay Krisztina Urban-Lis Stúdió Kft.) iktatószámú pályázó cégének ajánlata nyert.

Az Ajánlatkérő az eljárás eredményéről az Ajánlattevőket a bontástól számított 5 munkanapon belül írásban értesíti.

A felhívás szerint szerződéskötésre az eredményhirdetést követő 8 napon belül kerül sor.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
255/2020.(IX.24.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendeletének felülvizsgálatát elindítja, egyúttal felkéri a Polgármestert, hogy a felülvizsgálatot követően kidolgozott rendeletet terjessze a Képviselő-testület elé.

**Felelős:** Polgármester

**Határidő:** 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Városüzemeltetési Igazgató

**Végrehajtás:**

A rendelet felülvizsgálata 2020. november hónapban megtörtént. A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendelet a 44/2020.(XI.30.) önkormányzati rendelettel, 2020. november 30-ai hatálybalépésével módosításra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
256/2020.(IX.24.) képviselő-testületi határozata**

Budapest Főváros II. Kerületi Önkormányzat Képviselő-testülete felhatalmazza a polgármestert, hogy kezdeményezzen egyeztetést a szakmai felügyeletet ellátó a mezőgazdasági igazgatási szervvel, valamint a rendőrség illetékes szervével a mezőőri szolgálat megalakítása előtti együttműködési megállapodás feltételeinek kialakítása érdekében.

**Felelős:** Polgármester

**Határidő:** 2020. november 30.

(20 képviselő van jelen, 18 igen, 0 nem, 2 tartózkodás)

**A határozat végrehajtását végzi:** Városüzemeltetési Igazgató

**Végrehajtás:**

*A fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvény 19. § (1a) bekezdése* alapján az önkormányzat a mezei őrszolgálat megalakítása előtt *az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX. törvényben* meghatározott együttműködési megállapodást köt a rendőrséggel.

A Budapesti Rendőr-főkapitánysággal történő együttműködési megállapodás feltételeinek kialakítására irányuló tárgyalások, egyeztetések megtörténtek. Az együttműködési megállapodás tervezete megküldésre került a Rendőr-főkapitányságnak, azonban az általuk véglegesített tervezet még nem került visszaküldésre az Önkormányzathoz.

**Kérjük a határozat végrehajtási határidejének meghosszabbítását 2021. június 30. napjáig.**

**Budapest Főváros II. ker. Önkormányzat  
289/2020.(X.15.) képviselő-testületi határozata**

Budapest Főváros II. Kerületi Önkormányzat Képviselő-testülete az Önkormányzat 3/2020. (II.28.) költségvetési rendeletének 4. tábla 3. sorában szereplő „Fogadj örökbe egy közterületet” keret terhére 2020. október 19. és 2020. október 30. közötti időszakban pályázatot hirdet, a határozat mellékletét képező Pályázati Felhívás szerinti feltételekkel. A benyújtott pályázatok elbírálására a Településüzemeltetési, Környezetvédelmi és Közbiztonsági Bizottságot kéri fel.

Az Önkormányzat a Pályázatot az Önkormányzat honlapján, Facebook oldalán és a Polgármesteri Hivatal hirdetőtábláján teszi közzé.

**Felelős:** Polgármester

**Határidő:** 2020. november 2.

(20 képviselő van jelen, 20 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:**

A pályázati kiírás a Budai Polgárban, az Önkormányzat honlapján, Facebook oldalán és a Polgármesteri Hivatal hirdetőtábláján történő közzétételre került. A meghirdetett „Fogadj Örökbe egy közterületet” pályázati felhívásra 2020. október 19. napja és 2020. október 30. napja között 1 db pályázat érkezett be.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
300/2020.(X.29.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy alpolgármesteri döntés nyomán a Budapest II. Kerületi Közbiztonsági Alapítvány(székhelye: 1024 Bp. Mechwart liget 1. adószáma: 19664644-1-41) részére a 600 000 Ft összegű támogatás átadását jóváhagyja.

Felelős: polgármester

Határidő: támogatási szerződés megkötésére 15 nap

(20 képviselő van jelen, 20 igen, egyhangú)

**A határozat végrehajtását végzi:** Alpolgármester

**Végrehajtás:**

A II. Kerületi Közbiztonsági Alapítvánnyal 2020. november 10-én Z1001058/2020. nyilvántartási számon a támogatási szerződés aláírásra került, és a pénzügyi teljesítés megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
301/2020.(X.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendeletének felülvizsgálatát – az elektromos közlekedési eszközök közterületen történő tárolása tekintetében - elindítja, egyúttal felkéri a Polgármestert, hogy a felülvizsgálatot követően kidolgozott rendeletet terjessze a Képviselő-testület elé.

**Felelős:** Polgármester

**Határidő:** 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Városüzemeltetési Igazgató

**Végrehajtás:**

A rendelet felülvizsgálata 2020. november hónapban megtörtént. A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018.(III.23.) önkormányzati rendelet a 44/2020.(XI.30.) önkormányzati rendelettel, 2020. november 30-ai hatálybalépésével módosításra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
309/2020.(X.29.) képviselő-testületi határozata**

A Képviselő-testület úgy dönt, hogy a 703/2004.(XII.16.) határozatát módosítja és a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérleti díjaként 2020. november 1. napjától a következő m2 árakat állapítja meg:

raktár: 1433 Ft bérleti díj/m2/hó + ÁFA

műhely: 1576 Ft bérleti díj/m2/hó + ÁFA

garázs: 1600 Ft bérleti díj/m2/hó + ÁFA

iroda: 2003 Ft bérleti díj/m2/hó + ÁFA

üzlet: 3304 Ftbérleti díj/m2/hó + ÁFA,

azzal, hogy a négyzetméterárak 2022. január 1. napjától kezdődően évente egyszer a Központi Statisztikai Hivatal által az előző évre vonatkozóan közzétett fogyasztói árindex (infláció) mértékével emelésre kerülnek.

**Felelős:** Polgármester

**Határidő:** 2020. november 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
310/2020.(X.29.) képviselő-testületi határozata**

A Képviselő-testület úgy dönt, hogy a 704/2004.(XII.16.) határozatát módosítja és a Budapest Főváros II. Kerületi Önkormányzat tulajdonában álló **RAKTÁR** helyiségek bérleti díjának megállapításakor 2020. november 1. napjától a következő képletet használja, azzal, hogy az ingatlanforgalmi szakértő a piaci bérleti díj meghatározásakor az egyes tényezők értékelése során vegye figyelembe, ha az adott helyiség legalább 18 hónapja üresen áll:

átlag Ft/m2 x m2 x parkolás (1,05-0,95) x fizetős parkolás (0,98) x műszaki állapot (1,2-0,8) x összközműves (1) / ha nem akkor (0,9) x megközelíthetőség (1.15-0.85) x beosztás (1.1-0.9) x méret (1,2-0,8)

**Felelős:** Polgármester

**Határidő:** 2020. november 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
311/2020.(X.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában álló **MŰHELY** helyiségek bérleti díjának megállapításakor 2020. november 1. napjától a következő képletet használja, azzal, hogy az ingatlanforgalmi szakértő a piaci bérleti díj meghatározásakor az egyes tényezők értékelése során vegye figyelembe, ha az adott helyiség legalább 18 hónapja üresen áll:

átlag Ft/m2 x m2 x parkolás (1,05-0,95) x fizetős parkolás (0,98) x műszaki állapot (1,2-0,8) x összközműves (1) / ha nem akkor (0,85) x megközelíthetőség (1.15-0.85) x beosztás (1.1-0.9) x méret (1,2-0,8)

**Felelős:** Polgármester

**Határidő:** 2020. november 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
312/2020.(X.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában álló **GARÁZS** helyiségek bérleti díjának megállapításakor 2020. november 1. napjától a következő képletet használja, azzal, hogy az ingatlanforgalmi szakértő a piaci bérleti díj meghatározásakor az egyes tényezők értékelése során vegye figyelembe, ha az adott helyiség legalább 18 hónapja üresen áll:

átlag Ft/m2 x m2 x környezet (1,15-0,85) x fizetős parkolás (1,2) x műszaki állapot (1,05-0,85) x összközműves (1) / ha nem akkor (0,95) x megközelíthetőség (1.15-0.85) használhatóság (0,9) méret (0,9)

**Felelős:** Polgármester

**Határidő:** 2020. november 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
313/2020.(X.29.) képviselő-testületi határozata**

A Képviselő-testület úgy dönt, hogy a 706/2004.(XII.16.) határozatát módosítja és a Budapest Főváros II. Kerületi Önkormányzat tulajdonában álló **IRODA** helyiségek bérleti díjának megállapításakor 2020. november 1. napjától a következő képletet használja, azzal, hogy az ingatlanforgalmi szakértő a piaci bérleti díj meghatározásakor az egyes tényezők értékelése során vegye figyelembe, ha az adott helyiség legalább 18 hónapja üresen áll:

átlag Ft/m2 x m2 x parkolás (1,08-0,92) x fizetős parkolás (0,98) x műszaki állapot (1,1-0,9) x összközműves (1) /ha nem akkor (0,98) x megközelíthetőség (1,1-0,9) x beosztás (1,05-0,95) x méret (1,2-0,8) x környezet (1,3-0,8)

**Felelős:** Polgármester

**Határidő:** 2020. november 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
314/2020.(X.29.) képviselő-testületi határozata**

A Képviselő-testület úgy dönt, hogy a 705/2004.(XII.16.) határozatát módosítja és a Budapest Főváros II. Kerületi Önkormányzat tulajdonában álló **ÜZLET** helyiségek bérleti díjának megállapításakor 2020. november 1. napjától a következő képletet használja, azzal, hogy az ingatlanforgalmi szakértő a piaci bérleti díj meghatározásakor az egyes tényezők értékelése során vegye figyelembe, ha az adott helyiség legalább 18 hónapja üresen áll:

átlag Ft/m2 x m2 x parkolás (1,08-0,92) x fizetős parkolás (0,98) x gyalogosforgalom (1,2-0,8) x kirakat helye (1,1-0,95) x műszaki állapot (1,05-0,95) x összközműves (1) / ha nem akkor (0,98) x megközelíthetőség (1,05-0,95) x beosztás (1,05-0,95) x kereskedelmi utca index (2-1,7) x méret (1,2-0,9)

**Felelős:** Polgármester

**Határidő:** 2020. november 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
315/2020.(X.29.) képviselő-testületi határozata**

A Képviselő-testület úgy dönt, hogy a 707/2004.(XII.16.) határozatát módosítja és a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérleti díjának megállapításakor a rendeltetési mód változtatást tudomásul vevő határozatnak megfelelő, a helyiségben folytatni kívánt tevékenységet veszi figyelembe, és nem az adott helyiség ingatlan-nyilvántartási megnevezését.

**Felelős:** Polgármester

**Határidő:** 2020. november 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
316/2020.(X.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában álló, a jelen határozat 1. mellékletében felsorolt nem lakás céljára szolgáló helyiségeket az Önkormányzat hivatalos honlapján 2020. november 2. és november 30. közötti időszakban bérbeadás útján történő hasznosításra nyilvánosan meghirdeti a 2. mellékletben meghatározottak szerint, az abban foglalt feltételekkel.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 2020. november 1.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
317/2020.(X.29.) képviselő-testületi határozata**

A Képviselő-testület úgy dönt, hogy a Margit-negyed övezetben található, a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérleti díját a Margit-negyed Döntés-előkészítő és Tanácsadó Testület javaslatára a Gazdasági és Tulajdonosi Bizottság közérdekű önkormányzati célból (a Magyarország helyi önkormányzatairól szóló 2011. évi CLXXXIX. törvényben meghatározott kötelező feladatok ellátása, az Önkormányzat megbízásából) a helyben szokásos piaci bérleti díjnál alacsonyabb összegben állapíthatja meg azzal, hogy a bérleti díj nem lehet kevesebb a helyiséget magában foglaló társasház által meghatározott mindenkori közös költség, valamint a külön tulajdonon belül nem mérhető közüzemi és más szolgáltatások díja + ÁFA összegénél.

**Felelős:** Polgármester

**Határidő:** 2020. november 1.

(20 képviselő van jelen, 12 igen, 8 nem, 0 tartózkodás)

**A 309-310-311-312-313-314-315-316-317. számú határozatok végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:**

A 309-315/2020.(X.29.), valamint a 317/2020.(X.29.) határozatok végrehajtása további intézkedést nem igényel, annak tartalmáról a bérleti díjak meghatározását végző ingatlanforgalmi szakértő 2020. október 30. napján elektronikus úton tájékoztatást kapott.

A 314/2020.(X.29.) képviselő-testületi határozat elírás miatt a 357/2020.(XI.30.) képviselő-testületi határozattal módosításra került.

A 316/2020.(X.29.) képviselő-testületi határozat alapján a Budapest Főváros II. Kerületi Önkormányzat tulajdonában álló, a határozat 1. mellékletében felsorolt nem lakás céljára szolgáló helyiségek az Önkormányzat hivatalos honlapján 2020. november 2. napján bérbeadás útján történő hasznosításra nyilvánosan meghirdetésre kerültek a határozat 2. mellékletben meghatározottak szerint, az abban foglalt feltételekkel. A beérkezett bérbevételi kérelmek elbírálására a kiírásban foglaltak szerint 2021. január hónapban kerül sor.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
321/2020.(X.29.) képviselő-testületi határozata**

A Képviselő-testület úgy dönt, hogy 2020. november 1. napjától 2022. május 31. napjáig a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41) állandó könyvvizsgálójának COOPSALDO Könyvvizsgáló és Ügyviteli Szolgáltató Kft.-t (Cg. 13-09-139591; székhely: 2092 Budakeszi, Hársfa u. 1.; Magyar Könyvvizsgálói Kamara nyilvántartási száma: 000078) jelöli ki.

**Felelős:** Polgármester

**Határidő:** 30 nap

(20 képviselő van jelen, 20 igen, egyhangú)

**Budapest Főváros II. ker. Önkormányzat  
322/2020.(X.29.) képviselő-testületi határozata**

A Képviselő-testület úgy dönt, hogy a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41) jelen határozat mellékletét képező létesítő okirat módosítását elfogadja és felhatalmazza a Polgármestert arra, hogy jelen határozat mellékletét képező létesítő okirat módosítást, valamint a változásoknak megfelelő, változásokkal egységes szerkezetbe foglalt – hatályosított – szövegű alapszabályát aláírja, és felkéri a Polgármestert arra, hogy a Társaság vezérigazgatóját értesítse a szükséges intézkedések megtétele érdekében.

**Felelős:** Polgármester

**Határidő:** 30 nap

(20 képviselő van jelen, 20 igen, egyhangú)

**A 321-322. számú határozatok végrehajtását végzi:** Jegyzői Igazgató

**Végrehajtás:** Mind a két határozatróla II. Kerületi Városfejlesztő és Beruházás-szervező Zártkörűen Működő Részvénytársaság vezérigazgatója értesítésre került, valamint a határozat mellékletét képező létesítő okirat módosítás, valamint a változásoknak megfelelő, változásokkal egységes szerkezetbe foglalt – hatályosított – szövegű alapszabály aláírásra és a nyilvántartást vezető cégbíróságra benyújtásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
326/2020.(X.29.) képviselő-testületi határozata**

A Képviselő-testület úgy dönt, hogy Dr. Barbosu Andrei egyéni vállalkozóval (székhely: 1114 Budapest Kosztolányi Dezső tér 9. 1 ajtó., nyilvántartási szám: 34707685, adószám: 66400301143, Statisztikai számjel:66400301862323101) a praxisjog alapján végzett fogorvosi tevékenységre - a határozat mellékletében foglalt, a későbbiekben a személyes adatokkal kiegészített - feladat-ellátási szerződés 2. számú módosítását megköti.

A Képviselő-testület felkéri a polgármestert a személyes adatokkal kiegészített feladat-ellátási szerződés 2. számú módosításának aláírására.

Felelős: polgármester

Határidő: 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Alapellátásért felelős koordinátor

**Végrehajtás:**

Budapest Főváros II. Kerületi Önkormányzat és Dr. Barbosu Andrei egyéni vállalkozó között a praxisjog alapján végzett fogorvosi tevékenységről szóló Feladat-ellátási szerződés 2. számú módosítása 2020. november 30. napján létrejött.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
327/2020.(X.29.) képviselő-testületi határozata**

A Képviselő-testület úgy dönt, hogy a LINDENT FOGÁSZATI Szolgáltató Betéti Társasággal (székhely: 1082 Budapest, Kisfaludy utca 40. fszt. 4., cégjegyzékszám: 01-06-758305, adószám: 21780721-1-42, képviseletében eljár: Wallnerné dr. Szabó Ágnes) a praxisjog alapján végzett fogorvosi tevékenységre - a határozat mellékletében foglalt, a későbbiekben a személyes adatokkal kiegészített - feladat-ellátási szerződés 1. számú módosítását megköti.

A Képviselő-testület felkéri a polgármestert a személyes adatokkal kiegészített feladat-ellátási szerződés 1. számú módosításának aláírására.

Felelős: polgármester

Határidő: 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Alapellátásért felelős koordinátor

**Végrehajtás:**

Budapest Főváros II. Kerületi Önkormányzat és a LINDENT FOGÁSZATI Szolgáltató Betéti Társaság között a praxisjog alapján végzett fogorvosi tevékenységről szóló Feladat-ellátási szerződés 1. számú módosítása 2020. november 26. napján létrejött.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
328/2020.(X.29.) képviselő-testületi határozata**

A Képviselő-testület úgy dönt, hogy a dr. Darnót Gábor Felnőtt Háziorvosi és Belgyógyászati Betéti Társasággal(székhely: 1022 Budapest, Alvinci út 29-31. 1. em. 4., cégjegyzékszám: 01-06-796088, adószám: 28856515-1-41, képviseletében eljár: Dr. Darnót Gábor Péter) a praxisjog alapján végzett háziorvosi tevékenységre - a határozat mellékletében foglalt, a későbbiekben a személyes adatokkal kiegészített - feladat-ellátási szerződés 1. számú módosítását megköti.

A Képviselő-testület felkéri a polgármestert a személyes adatokkal kiegészített feladat-ellátási szerződés 1. számú módosításának aláírására.

Felelős: polgármester

Határidő: 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Alapellátásért felelős koordinátor

**Végrehajtás:**

Budapest Főváros II. Kerületi Önkormányzat és a dr. Darnót Gábor Felnőtt Háziorvosi és Belgyógyászati Betéti Társaság között a praxisjog alapján végzett háziorvosi tevékenységről szóló Feladat-ellátási szerződés 1. számú módosítása 2020. november 27. napján létrejött.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
329/2020.(X.29.) képviselő-testületi határozata**

A Képviselő-testület úgy dönt, hogy Dr. Herner Zsuzsanna gyermekfogorvos praxisjogának megszerzőjeként Dr. Pataky Huba Zsoltot elfogadja.

A Képviselő-testület a polgármester útján felkéri a Budapest Főváros II. Kerületi Önkormányzat Egészségügyi Szolgálata főigazgató főorvosát, hogy Budapest Főváros II. kerületi Önkormányzat 3. számú gyermek fogorvosi körzetben végzendő alapellátási feladatok teljes körű ellátására Dr. Pataky Huba Zsolt fogszakorvossal - praxisengedélyének megszerzését követően - 2021. január 1. napjától határozatlan időre jelenlegi szabályozás szerint közalkalmazotti jogviszonyt, a 2020. évi C. törvény alapján, egészségügyi szolgálati jogviszonyt létesítsen.

**Felelős:** polgármester

**Határidő:** 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Alapellátásért felelős koordinátor

**Végrehajtás:**

Dr. Pataky Huba Zsolt a testületi határozatot 2020. november 14-én átvette. Dr. Pataky Huba Zsolt az Állami Egészségügyi Ellátó Központ Alap- és Szakellátási Igazgatóságra a praxisengedély kiadására a kérelmet beadta, a praxisengedély kiadása jelenleg folyamatban van.

Dr. Herner Zsuzsanna fogorvos részére a testületi-határozat megküldése 2020. november 20-án megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
348/2020.(X.29.) képviselő-testületi határozata**

A Képviselő-testület a ***KETAJ GAME Kft.*** (2683 Acsa, Deák Ferenc utca 3. sz.; cégjegyzék szám: 13-09-153342) a Budapest II. kerület Tamara 27. szám előtti közterület-használati hozzájárulás iránti kérelmet elutasító – 2020. szeptember 09. napján kelt XXI-326-8/2020 ügyszámon – hozott határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2020.november 30.

(20 képviselő van jelen, 20 igen, egyhangú)

**A határozat végrehajtását végzi:** Városüzemeltetési Igazgató

**Végrehajtás:**

A határozat mellékletét képező XXI/326-12/2020. iktatószámú határozatot, melyben a Képviselő-testület az elsőfokú hatóság határozatának rendelkező részében foglalt időtartamot módosítja, megváltoztatja az elsőfokú határozat indokolási részét, valamint az elsőfokú határozat egyéb rendelkezéseit változatlan formában helybenhagyja, XXI/326-13/2020 számon megküldésre került a KETAJ GAME Kft. részére 2020. november 18-án. A visszaérkezett elektronikus tértivevény tanúsága szerint a megküldött határozatot 2020. november 25-én átvették, ezáltal a II. fokú határozat 2020. november 25-én véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
349/2020.(X.29.) képviselő-testületi határozata**

A Képviselő-testület Szilágyi Gyulával szemben (lakcím: 1025 Budapest, Törökvész út 106/B. A. épület II/7.) azMDA-930 frsz-ú gépjárművel történő szabálytalan várakozás tekintetében, a közösségi együttélés alapvető szabályait sértő magatartás miatt közigazgatási bírság kiszabása ügyében – 2020. augusztus 11. napján kelt XVII/855-6/2020. ügyszámon – hozott határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Környezetvédelmi Osztály vezetője

**Végrehajtás:**

A Képviselő-testület, mint a fellebbezés elbírálására jogosult hatóság hatáskörében eljárva 2020. november 12. napján történő keltezéssel meghozta a **349/2020. (X.29.)** számú határozatát, amelyben a Jegyző XVII/855-6/2020. számon kiadott döntése elleni fellebbezést nem hagyta jóvá.

A Jegyző XVII/855-6/2020. számú határozatát helybenhagyó XVII/855-11/2020. számú II. fokú határozatot 2020. november 17. napján megküldtük Szilágyi Gyula részére (lakcím: 1025 Bp., Törökvész út 1056/B. A. ép. II/7). A XVII/855-11/2020. számú II. fokú határozat az elektronikus tértivevény tanúsága szerint 2020. november 25. napján átvételre került.

Fentiek alapján a XVII/855-11/2020. számú helybenhagyó II. fokú határozat 2020. november 25. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
350/2020.(X.29.) képviselő-testületi határozata**

A Képviselő-testületet a KAZI PROPERTY HUNGARY Kft(Cg.01-09-342881, cím: 1025 Budapest, Szemlőhegy utca 33/A 5., vezető tisztségviselő: Kazi Krisztina ügyvezető: továbbiakban: *Ingatlantulajdonos*) Dr. Vilmányi Adószakértő Iroda Kft. meghatalmazott útján - a 1029 Budapest, Kaptató utca 26. szám alatti 50877/6 hrsz.-ú ingatlan területén engedély nélkül végzett fakivágás **miatt közigazgatási bírságot kiszabó és pótlási kötelezettséget megállapító XVII/873-5/2020**. ügyiratszámú határozattal szemben - benyújtott fellebbezéséről a mellékelt határozat szerint dönt.

Felelős: Polgármester

Határidő: 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Környezetvédelmi Osztály vezetője

**Végrehajtás:**

A Képviselő-testület 2020. október 29. napján tartott ülésén meghozta a **350/2020. (X.29.)** számú határozatát, amelyben a Jegyző XVII/873-5/2020. számon kiadott döntése elleni fellebbezést nem hagyta jóvá.

A Jegyző XVII/873-5/2020. számú határozatát helybenhagyó XVII/873-13/2020. ügyiratszámú II. fokú határozat 2020. november 11. napján hivatali kapun keresztül megküldésre került a KAZI PROPERTY HUNGARY Kft. részére (Cg. 01-09-172675, székhely: 1051 Bp., Hercegprímás utca 21. III/34., vezető tisztségviselő: Mészáros Zoltán ügyvezető). Az elektronikus úton közölt XVII/873-13/2020. számú II. fokú határozat, az ügyfél által a hivatali kapun keresztül visszaigazolt letöltési igazolás tanúsága szerint 2020. november 17. napján letöltésre került, ezáltal a helybenhagyó II. fokú határozat 2020. november 17. napján véglegessé vált. A kiszabott 300.000,- Ft összegű közigazgatási bírság 2020. november 24. napján befizetésre került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
351/2020.(X.29.) képviselő-testületi határozata**

A Képviselő-testület Bus Károllyal szemben (lakcíme: 1028 Budapest, Kőrózsa utca 13.) az LOU-720 frsz-ú gépjárművel történő szabálytalan várakozás tekintetében, a közösségi együttélés alapvető szabályait sértő magatartás miatt közigazgatási bírság kiszabása ügyében – 2020. augusztus 24. napján kelt XVII-901-3/2020. ügyszámon – hozott határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Környezetvédelmi Osztály vezetője

**Végrehajtás:**

A Képviselő-testület, mint a fellebbezés elbírálására jogosult hatóság hatáskörében eljárva 2020. november 12. napján történő keltezéssel meghozta a **351/2020. (X.29.)** számú határozatát, amelyben a Jegyző XVII/901-3/2020. számon kiadott döntése elleni fellebbezést nem hagyta jóvá.

A Jegyző XVII/901-3/2020. számú határozatát helybenhagyó XVII/901-7/2020. számú II. fokú határozat 2020. november 13. napján megküldésre került Bus Károly részére (lakcím: 1028 Bp., Kőrózsa utca 13.). A XVII/901-7/2020. számú II. fokú határozat az elektronikus tértivevény tanúsága szerint 2020. november 19. napján átvételre került.

Fentiek alapján a XVII/901-7/2020. számú helybenhagyó II. fokú határozat 2020. november 19. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
352/2020.(X.29.) képviselő-testületi határozata**

A Képviselő-testület a *TEVA Gyógyszergyár Zártkörűen Működő Részvénytársasággal* szemben(képviselői: Szedlák Zsolt igazgatósági tag, Gary Paul Baker igazgatósági tag, cégjegyzékszáma: 09-10-000016, székhelye: 4042 Debrecen, Pallagi út 13.sz ) a PJA-959 frsz-ú gépjárművel történő szabálytalan várakozás tekintetében, a közösségi együttélés alapvető szabályait sértő magatartás miatt közigazgatási bírság kiszabása ügyében – 2020. szeptember 7. napján kelt XVII-956-5/2020. ügyszámon – hozott határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2020. november 30.

(20 képviselő van jelen, 20 igen, egyhangú)

**A határozat végrehajtását végzi:** Környezetvédelmi Osztály vezetője

**Végrehajtás:**

A Képviselő-testület, mint a fellebbezés elbírálására jogosult hatóság hatáskörében eljárva 2020. október 29. napján történő keltezéssel meghozta a **352/2020. (X.29.)** számú határozatát, amelyben a Jegyző XVII/956-5/2020. számon kiadott döntése elleni fellebbezést nem hagyta jóvá.

A Jegyző XVII/956-5/2020. számú határozatát helybenhagyó XVII/956-9/2020. számú II. fokú határozat 2020. november 12. napján hivatali kapun keresztül megküldésre került a TEVA Gyógyszergyár Zrt. részére (székhely: 4042 Debrecen, Pallagi út 13., Cg. 09-10-000016; képviselik: Szedlák Zsolt és Gary Paul Baker igazgatósági tagok). Az elektronikus úton közölt XVII/956-9/2020. számú II. fokú határozat, az ügyfél által a hivatali kapun keresztül visszaigazolt letöltési igazolás tanúsága szerint 2020. november 12. napján letöltésre került.

Fentiek alapján a XVII/956-9/2020. számú helybenhagyó II. fokú határozat 2020. november 12. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
353/2020.(X.29.) képviselő-testületi határozata**

*A* képviselő-testület feladat- és hatáskörében eljárva az alábbiak szerint dönt:

Merza Gábor Márton, 1012 Bp., Kosciuszkó Tádé u. 10. 3/3 szám alatti lakos jogsértő állapot megszüntetésére, az eredeti állapot igazolt visszaállítására és a településkép-védelmi bírság megfizetésére vonatkozó 2020. augusztus 19. napján kelt XXXV/96-7/2020 ügyszámon hozott határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2020. november 15.

(20 képviselő van jelen, 19 igen, 1 nem, 0 tartózkodás)

**A határozat végrehajtását végzi:** Főépítész

**Végrehajtás:**

A Képviselő-testület 353/2020. (X.29.)határozatának mellékletét képező XXXV/96-9/2020 iktatószámú önkormányzati hatósági határozat, ami szerint a Képviselő-testület a 2020. augusztus 19. napján kelt XXXV/96-7/2020. számú településképi kötelezési eljárásban hozott végzést helybenhagyta, Merza Gábor Márton (1012 Bp., Kosciuszko Tádé u. 10. 3/3) kötelezett részére 2020. november 18-án postázásra került. A döntés 2020. november 24-én a kézbesítés napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
354/2020.(X.29.) képviselő-testületi határozata**

A Képviselő-testület a **Market Építő Zrt.** (1037 Budapest, Bojtár utca 51 sz.; cégjegyzék szám: 01-10-046383) a Budapest II. kerület Fekete Sas utca 2. szám (volt Radetzky-laktanya) előtti közterület-használati hozzájárulás iránti kérelmet elutasító – 2020. október 14. napján kelt XXI/384-2/2020. ügyszámon – hozott határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2020. november 30.

(19 képviselő van jelen, 15 igen, 4 nem, 0 tartózkodás)

**A határozat végrehajtását végzi:** Városüzemeltetési Igazgató

**Végrehajtás:**

A határozat mellékletét képező XXI/384-4/2020 iktatószámú határozatot, melyben a Képviselő-testület az elsőfokú hatóság határozatát – a fellebbező fellebbezésében foglaltaknak részben helyt adva – megváltoztatja, XXI/384-6/2020 számon megküldésre került a Market Építő Zrt. részére 2020. november 18-án. A visszaérkezett elektronikus tértivevény tanúsága szerint a megküldött határozatot 2020. november 20-án átvették, ezáltal a II. fokú határozat 2020. november 20-án véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
357/2020.(XI.30.) képviselő-testületi határozata,**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a 314/2020.(X.29.) képviselő-testületi határozatot módosítja és a Budapest Főváros II. Kerületi Önkormányzat tulajdonában álló **ÜZLET** helyiségek bérleti díjának megállapításakor 2020. november 1. napjától a következő képletet használja, azzal, hogy az ingatlanforgalmi szakértő a piaci bérleti díj meghatározásakor az egyes tényezők értékelése során vegye figyelembe, ha az adott helyiség legalább 18 hónapja üresen áll:

átlag Ft/m2 x m2 x parkolás (1,08-0,92) x fizetős parkolás (0,98) x gyalogosforgalom (1,2-0,8) x kirakat helye (1,1-0,95) x műszaki állapot (1,05-0,95) x összközműves (1) / ha nem akkor (0,98) x megközelíthetőség (1,05-0,95) x beosztás (1,05-0,95) x kereskedelmi utca index (2-0,7) x méret (1,2-0,9)

**Felelős:** Polgármester

**Határidő:** azonnal

**A határozat végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:**

A határozat tartalmáról a helyiségbérleti díjak meghatározását végző ingatlanforgalmi szakértő 2020. december 2. napján elektronikus úton tájékoztatást kapott.

**Kérjük a határozat végrehajtásáról szóló beszámoló elfogadását.**

**H a t á r o z a t i j a v a s l a t**

amely határozat a veszélyhelyzet kihirdetéséről szóló 478/2020. (XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a 43; 156; 255; 289; 300; 301; 309; 310; 311; 312; 313; 314; 315; 316; 317; 321; 322; 326; 327; 328; 329; 348; 349; 350; 351; 352; 353; 354; 357/**2020.**

határozatok végrehajtásáról szóló beszámolót elfogadja

és a

* 39/2020. (II.27.) határozat végrehajtási idejét 2021. június 30. napjáig;
* 256/2020. (IX.24.) határozat végrehajtási idejét 2021. június 30. napjáig;

meghosszabbítja.

**Felelős:** Polgármester

**Határidő:** azonnal

**A határozat végrehajtását végzik:** érintett Vezetők

*(A határozat elfogadása egyszerű többségű szavazati arányt igényel.)*

Budapest, 2020. december 14.

**Őrsi Gergely**

**Polgármester**